Kurista vald
Kurista vald (saksa keeles Gemeinde Kurrista) oli vald Viljandimaal Põltsamaa kihelkonnas. Vald eksisteeris 1866–1939. Vald loodi 1866. aastal vallaseadusega Kurista mõisapiirkonna territooriumile. Vallamaja asus Vägari külas. Esialgsesse valda kuulusid Aidu, Vägari, Kose, Kurista, Siimusti ja Viruvere küla. 1892 liideti vallaga Kaave vald Kaave ja Kõpu külaga ning Kaavere vald Kaavere ja Sulustvere külaga. 1920. aastate alguses liideti Kaave, Kurista, Siimusti ja Viruvere küla Jõgeva vallaga. 1934. aastal oli valla pindala 38 km² ja elanikke oli 1052. Vallas oli 217 talundit ja elamut ning nende kasutuses oli 5524 ha maad. 1939. aasta vallareformi käigus liideti vald Lustivere vallaga.